Document ID: /roh_data/filtered/fineweb-2-filterrobots_roh.jsonl.gz/57576

La regenza grischuna è cunter introducir il dretg da vuschar per persunas da l'exteriur sin plaun chantunal. Ella refusia ina moziun da la PS, ils Verds ed ils Verd-liberals che pretenda quai.
La participaziun politica possia esser ina impurtanta part en il process d'integraziun. E cun la gronda part da persunas da l'exteriur ed il fatg che quellas na pon betg cundecider regia in grond deficit tar la democrazia, hai num en la moziun.
La regenza grischuna è però da l'avis che talas persunas duain be pudair sa participar a la vita politica sin plaun chantunal cun daventar Svizras u Svizzers.